Oana Roman a vorbit despre mama sa într-un video postat pe rețelele sociale, la câteva zile de la înmormântare.
"Mama a plecat liniștită, așa cum și-a dorit, în somn. Mama a fost petrecută pe ultimul ei drum așa cum a meritat și așa cum trebuia.
Mama a fost și va rămâne un om absolut fabulos. Un om care a lăsat în urmă o moștenire umană, intelectuală, sufletească probabil unică.
Asta este ceea ce rămâne în urma ei și ceea ce va dăinui peste timp.
A fost, probabil, una dintre cele mai respectate, iubite, apreciate și distinse femei din această țară și mă mândresc că a fost mama mea și că am putut să-i ofer, până în ultima secundă, tot ce a fost mai bun.
Mama a meritat și a primit tot ce a fost mai bun", a transmis Oana Roman.
Mioara Roman s-a stins din viață la vârsta de 83 de ani, în urma unui stop cardio-respirator, chiar la azilul din Snagov, unde era internată de câteva luni.